2004R0912 — ET — 01.01.2008 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 912/2004, 29. aprill 2004, millega rakendatakse nõukogu määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta (EMPs kohaldatav tekst) (EÜT L 163, 30.4.2004, p.71)

Muudetud:









▼B

KOMISJONI MÄÄRUS (EÜ) nr 912/2004,

29. aprill 2004,

millega rakendatakse nõukogu määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta

(EMPs kohaldatav tekst)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. detsembri 1991. aasta määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta, ( 1 ) ja eriti selle artiklit 9, ning arvestades järgmist: (1) Määrusega (EMÜ) nr 3924/91 sätestatakse, et meetmed, mis on vajalikud andmete kogumise ja tulemuste töötlemise kohandamiseks tehnika arenguga kehtestatakse komisjoni poolt pärast nõupidamist statistikaprogrammi komiteega. (2) Tehnika areng ja edasised õigusaktid, eriti Euroopa ettevõtlusalast statistikasüsteemi puudutavad aktid vajavad kohandamist vaatluse ulatuse ja omaduste osas. (3) Kõnealused kohandamised peavad parandama liikmesriikide poolt võimaldatava statistika ulatust põhjustamata ettevõtjatele koormuse suurendamist. (4) Ühenduse süsteemi koondatud statistilised andmed peavad olema rahuldava kvaliteediga ning liikmesriikide vahel võrreldavad. (5) käesolevas määruses ettenähtud meetmed on kooskõlas nõukogu otsusega 89/382/EMÜ, Euratom ( 2 ) loodud statistikaprogrammi komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







▼M1

Artikkel 1

Määruse (EMÜ) nr 3924/91 artiklis 1 osutatud vaatlusega hõlmatav valdkond selgitatakse välja sõltuvalt vaatlusalusest populatsioonist ja vaatlusüksusest.

Vaatlusalune populatsioon vaatlusperioodil on ettevõtjad, kelle peamine tegevus või üks kõrvaltegevustest on loetletud Euroopa Parlamendi ja nõukogu määruses (EÜ) nr 1893/2006 ( 3 ) sätestatud Euroopa Ühenduse majandustegevuse klassifikaatori (NACE Rev. 2) B või C jaos.

Vaatlusüksus on ettevõtja, nagu see on määratletud nõukogu määruses (EMÜ) nr 696/93 statistiliste üksuste kohta ühenduse tootmissüsteemi vaatlemiseks ja analüüsimiseks. Liikmesriigid võivad koguda andmeid, kasutades vaatlusüksusena muud statistilist üksust, kui nad saadavad ettevõtja andmed Eurostatile.

▼B

Artikkel 2

Vaatlusealuse populatsiooni üksuste kohustus saata õige ja täieliku teave nõukogu määruse (EMÜ) nr 3924/91 artikli 5 lõikes 2 viidatud liikmesriikide poolse taotluse korral piirdub vaatlusaluse populatsiooni vaatlusüksustega, kes toodavad PRODCOM-loetelus nimetatud tooteid.

▼M1

Artikkel 3

Liikmesriikide kohustust võtta vastu sellised vaatlusmeetodid, mis hõlbustavad andmete kogumist üksustelt, kelle toodang moodustab vähemalt 90 % nõukogu määruse (EMÜ) nr 3924/91 artikli 3 lõikes 2 nimetatud NACE klassi kuuluvast kodumaisest toodangust, tuleb rakendada sel teel, et liikmesriigid võtavad vastu vaatlusmeetodid, mis peavad võimaldama koguda andmeid, mis esindavad vähemalt 90 % toodangust NACE Rev. 2 B ja C jao iga klassi kohta.

▼B

Artikkel 4

Liikmesriikide erandid nõukogu määruse (EMÜ) nr 3924/91 artikli 3 lõikes 4 viidatud andmete kogumisel selgitatakse välja sõltuvalt toote kodumaisest toodangust.

Liikmesriigid ei pea koguma andmeid toote kohta, kui selle toote kodumaine toodang on väiksem kui 1 % ühenduse vastavast koguarvust eelmisel aastal. Nende toodete osas, mille kohta käesoleva erandi tõttu andmeid ei koguta, märgitakse aruandes null. Liikmesriigid peavad esitama vajalikud dokumendid.

Artikkel 5

Liikmesriigi loobumist nõukogu määruse (EMÜ) nr 3924/91 artikli 5 lõikes 3 viidatud PRODCOM-vaatluse korraldamise kohustusest laiendatakse juhtumitele, kus liikmesriigid on võimelised hankima vajalikud andmed kasutades eri allikate ja meetodite kombinatsiooni.

Artikkel 6

Lisaks nõukogu määruse (EMÜ) nr 3924/91 artikli 5 lõikes 4 viidatud kohustusele saata teave Eurostati taotluse korral saadavad liikmesriigid Eurostatile vajaliku teabe nende vaatlusmeetodite, väljavõtukogumi ja ulatuse kohta tõendamaks, et need on vastavuses PRODCOM-metoodika põhimõtetega, mis on sätestatud PRODCOM-metoodika käsiraamatus.

Artikkel 7

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.